钦定古今图书集成/明伦汇编/氏族典/第306卷 > 《廖用贤尚友录》 > 匡允中
## 钦定古今图书集成/明伦汇编/氏族典/第306卷 > 《廖用贤尚友录》 > 匡允中

按《胶州志》：“允中，武德将军，忠勇冠世，韬略素闲。正德
间，流贼猖獗，所过州县，无不蹂躏。允中预为守备，浚
隍引水，围绕治城，令外居民悉入城中避贼。贼至，围
城数匝，民皆惶惧狂叫。允中下令曰：‘敢有哗者，以军
法论’。”众皆肃然。允中奋厉巡城，贼一薄城，即矢石俱
下。贼知城中有备，寻遁。允中纵击之，杀获甚众。胶以
“保全”者，允中功也。